ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐԻ ԱՄԱՆՈՐՅԱ ՈՒՂԵՐՁԸ

Սիրելի ՙ հայրենակիցնե՛ր,  
համայնքի բնակիչներ,  
Շնորհավորում եմ ձեզ Նոր տարվա և Սուրբ Ծննդյան տոների առթիվ:  
Ավարտվեց 2019 թվականը, որը կարող եմ որակել մեր համայնքի համար հաջողությունների ու ձեռքբերումների տարի: Սովորաբար տարեմուտին մեզնից յուրաքանչյուրն ի մի է բերում արվածն ու չարվածը, ձեռքբերումներն ու բացթողումները, ծրագրում նոր անելիքներ ու նպատակներ: Անցնող տարում ևս մեզ հաջողվեց տեսանելի ձեռքբերումներ և հաջողություններ արձանագրել՝ համագործակցելով ՀՀ կառավարության հետ, սուբվենցիոն ծրագրերով. համայնքում կյանքի կոչեցինք մի քանի նախագծեր ՝ մշակույթի տան հիմնանորոգում, պուրակի կառուցում, Առաջին թաղամասի ասֆալտապատում և այլն: Աշխատանքները լինելու են շարունակական:  
2020 թվականը, համոզված եմ, լինելու է առավել արդյունավետ և բարձր պատասխանատվությամբ աշխատանքի տարի, քանզի մեր համառ աշխատանքի շնորհիվ հնարավոր է դառնալու ավելի բարեկեցիկ դարձնել մեր կյանքը` հավատ սերմանելով վաղվա օրվա նկատմամբ: Մաղթում եմ որ, Նոր տարին դիմավորենք նորացված հույսերով ու ծրագրերով` դրանք համատեղ ջանքերով կյանքի կոչելու համոզմունքով: Ամանորը սիրո, բարության և սպասելիքների տոն է, ուզում եմ, որ մեր օջախներում իշխի սերն ու ջերմությունը, որ գալիք տարին լինի միասնության տարի և շրջադարձային դառնա բոլորիս կյանքում:  
Թո՛ղ Նոր տարին խաղաղություն, բարօրություն բերի մեր ժողովրդին, և թո՛ղ Ամանորը նոր եռանդ ու երազանք պարգևի բոլորիս:  
ԱՍՏՎԱԾ պահապան բոլորիս: